ข้อบัญญัติองค์การบริหารส่วนตำบลวังทองข้อบัญญัติองค์การบริหารส่วนตำบลวังทองเรื่องการควบคุมแหล่งเพาะพันธุ์ยุงลายพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลวังทองว่าด้วยการควบคุมแหล่งเพาะพันธุ์ยุงลาย ในเขตองค์การบริหารส่วนตำบลวังทองอาศัยอำนาจตามความในมาตรา๖๗ (๓) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลวังทองโดยได้รับความเห็นชอบจากสภาองค์การบริหารส่วนตำบลวังทองและนายอำเภอศรีสำโรงจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลวังทองเรื่อง การควบคุมแหล่งเพาะพันธุ์ยุงลาย พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลวังทองตั้งแต่วันถัดจากวันประกาศไว้โดยเปิดเผยณ สำนักงานองค์การบริหารส่วนตำบลวังทองแล้วสิบห้าวันข้อ๓ บรรดาข้อบัญญัติระเบียบคำสั่งอื่นใดในส่วนที่ได้ตราไว้ในข้อบัญญัตินี้หรือซึ่งขัดแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้มูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุ ถุงพลาสติก ภาชนะใส่อาหารเถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนอาคาร หมายความว่าที่ซึ่งใช้เป็นที่อยู่อาศัย เช่นเรือน โรง เรือ หรือแพ ซึ่งคนอาศัยอยู่ และหมายความรวมถึงบริเวณที่ซึ่งใช้เป็นที่อยู่อาศัยนั้นด้วยจะมีรั้วรอบหรือไม่ก็ตามที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือสัญจรได้แหล่งเพาะพันธุ์ยุงลาย หมายความว่าสภาวะที่มีน้ำขังได้ในระยะที่เกินกว่า ๗ วัน ซึ่งยุงลายสามารถวางไข่และพัฒนาเป็นลูกน้ำได้เจ้าพนักงานท้องถิ่น หมายความว่านายกองค์การบริหารส่วนตำบลวังทองเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ข้าราชการหรือพนักงานส่วนท้องถิ่น หมายความว่าข้าราชการหรือพนักงาน ส่วนท้องถิ่นที่เจ้าพนักงานท้องถิ่นแต่งตั้งโดยอาศัยอำนาจตามมาตรา๔๔ วรรคสอง แห่งพระราชบัญญัติการสาธารณสุข พ.ศ. ๒๕๓๕เพื่อให้ปฏิบัติหน้าที่ตามมาตรา ๔๔ วรรคหนึ่ง แห่งพระราชบัญญัติการสาธารณสุข พ.ศ.๒๕๓๕ ในเขตอำนาจของราชการส่วนท้องถิ่นนั้นในเรื่องใดหรือทุกเรื่องก็ได้ข้อ๕ ห้ามผู้ใดทิ้งหรือทำให้มีขึ้นซึ่งมูลฝอยรวมทั้งกระป๋องกะลา ยางรถยนต์ หรือมูลฝอยอื่น ๆ ที่อาจขังน้ำได้ในที่หรือทางสาธารณะเว้นแต่ในถังรองรับมูลฝอยที่องค์การบริหารส่วนตำบลวังทองจัดไว้ข้อ๖ เจ้าของหรือผู้ครอบครองเคหสถานต้องเก็บกวาดและดูแลมิให้มีมูลฝอยรวมทั้งกระป๋อง กะลา ยางรถยนต์ หรือมูลฝอยที่อาจขังน้ำได้ในเคหสถานโดยการเก็บวัตถุดังกล่าว ถังที่มีฝาปิดมิดชิดหรือถุงพลาสติกที่มีการผูกรัดปากถุงหรือวิธีการอื่นใด ที่เจ้าพนักงานสาธารณสุขแนะนำข้อ๗ ในเขตพื้นที่องค์การบริหารส่วนตำบลวังทองที่ยังไม่สามารถให้บริการเก็บขนและกำจัดมูลฝอยได้ให้เจ้าของหรือผู้ครอบครองเคหสถานกำจัดเองโดยวิธีการที่เหมาะสมหรือวิธีการอื่นใด ทั้งนี้ ตามที่เจ้าพนักงานสาธารณสุขแนะนำข้อ๘ เจ้าของหรือผู้ครอบครองอาคารเคหสถานหรือสถานที่ใดๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ๙ เจ้าของหรือผู้ครอบครองอาคารเคหสถานต้องดูแลทำความสะอาดและเปลี่ยนน้ำในเเจกันถ้วยรองขาตู้กับข้าว ภาชนะอื่น ๆ ที่มีน้ำขังอย่างน้อยทุก ๗ วันหรือใส่สารที่ป้องกันการวางไข่ของยุงลายได้และจัดให้มีฝาตุ่มปิดน้ำที่มีอยู่ในอาคารและเคหะสถาน รวมทั้งข้อปฏิบัติอื่น ๆที่องค์การบริหารส่วนตำบลวังทองประกาศกำหนดข้อ๑๐ ในกรณีที่ปรากฏต่อเจ้าพนักงานท้องถิ่นหรือเจ้าพนักงานสาธารณสุขว่าอาคารเคหสถานหรือสถานที่ใดมีแหล่งเพาะพันธุ์ยุงลายเจ้าพนักงานท้องถิ่นหรือเจ้าพนักงานสาธารณสุขอาจออกคำสั่งเป็นหนังสือให้เจ้าของหรือผู้ครอบครองปรับปรุงแก้ไขในเวลาตามสมควรรวมทั้งกระทำการโดยวิธีใดเพื่อระวังแหล่งเพาะพันธุ์ยุงลายหรือกำหนดวิธีการเพื่อป้องกันมิให้มีแหล่งเพาะพันธุ์ยุงลายเกิดขึ้นในอนาคตหากไม่มีการปฏิบัติตามคำสั่งเจ้าพนักงานท้องถิ่นหรือเจ้าพนักงานสาธารณสุขมีอำนาจดำเนินการแก้ไขเองและอาจจัดการตามความจำเป็นเพื่อป้องกันมิให้มีแหล่งเพาะพันธุ์ยุงลายเกิดขึ้นอีกและถ้ามีแหล่งเพาะพันธุ์ยุงลายเกิดขึ้นจากการกระทำการละเลยของเจ้าของหรือผู้ครอบครองสถานที่นั้นเจ้าของหรือผู้ครอบครองสถานที่ดังกล่าวต้องเป็นผู้เสียค่าใช้จ่ายสำหรับการดำเนินการแก้ไขนั้นข้อ ๑๑ ในกรณีที่องค์การบริหารส่วนตำบลวังทองได้จัดให้เจ้าหน้าที่ไปทำการฉีดพ่นกำจัดยุงในอาคารหรือบริเวณสถานที่ใดๆเจ้าของหรือผู้ครอบครองเคหสถานหรือสถานที่นั้นจะต้องให้ความร่วมมือและอำนวยความสะดวกตามสมควรข้อ๑๒ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามข้อบัญญัตินี้ในเขตอำนาจขององค์การบริหารส่วนตำบลวังทองในเรื่องใดหรือทุกเรื่องก็ได้ข้อ๑๓ ผู้ใดฝ่าฝืนข้อบัญญัติในข้อ ๘ ข้อ๙ ข้อ ๑๑ ต้องระวางโทษปรับไม่เกิน ๑,๐๐๐ บาทข้อ๑๔ ผู้ใดฝ่าฝืนข้อบัญญัติในข้อ ๑๐ต้องระวางโทษตามพระราชบัญญัติการสาธารณสุข พ.ศ. ๒๕๓๕ข้อ๑๕ ผู้ใดฝ่าฝืนข้อ ๕ ข้อ ๖ ข้อ ๗ต้องระวางโทษตามพระราชบัญญัติการสาธารณสุข พ.ศ. ๒๕๓๕ข้อ๑๖ ให้นายกองค์การบริหารส่วนตำบลวังทองเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบข้อบังคับคำสั่ง หรือประกาศเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓๐กันยายน พ.ศ. ๒๕๕๙ประดิษฐ์ พละทรัพย์นายกองค์การบริหารส่วนตำบลวังทอง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังทองเรื่อง การควบคุมแหล่งเพาะพันธุ์ยุงลาย พ.ศ. ๒๕๕๙(ดูข้อมูลจากภาพกฎหมาย)ปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๐ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๔ ง/หน้า ๓๗/๕ พฤษภาคม ๒๕๖๐